LIETUVOS RESPUBLIKOS KULTŪROS MINISTRAS

ĮSAKYMAS

DĖL VIENINGO KULTŪROS MINISTRO VALDYMO SRIČIŲ BIUDŽETINIŲ ĮSTAIGŲ VEIKLOS VERTINIMO KRITERIJŲ RINKINIO patvirtinimo

2019 m. lapkričio 14 d. Nr. ĮV-748

Vilnius

Įgyvendindamas Lietuvos Respublikos Vyriausybės programos įgyvendinimo plano, patvirtinto Lietuvos Respublikos Vyriausybės 2017 m. kovo 13 d. nutarimu Nr. 167 „Dėl Lietuvos Respublikos Vyriausybės programos įgyvendinimo plano patvirtinimo, 2.3.8 darbo „Sumanių vadybos ir aplinkos modernizavimo sprendimų įdiegimas, siekiant didinti valstybinių kultūros įstaigų paslaugų kokybę, atskaitomybę visuomenei, supaprastinti administravimą ir apskaitą“ 2 veiksmą „Nacionalinių kultūros įstaigų ir kitų Kultūros ministerijai pavaldžių įstaigų veiklos kokybės vertinimo sistemos, susiejančios finansavimą su veiklos rezultatais, sukūrimas“ ir siekdamas efektyvaus ir į rezultatus orientuoto valdymo kultūros ministro valdymo sričių biudžetinėse įstaigose:

1. T v i r t i n u Vieningą kultūros ministro valdymo sričių biudžetinių įstaigų veiklos vertinimo kriterijų rinkinį (pridedama).

2. P a v e d u Kultūros ministerijos Strateginio ir finansų valdymo skyriui iki 2019 m. gruodžio 10 d. atnaujinti kultūros ministro valdymo sričių biudžetinių įstaigų metinio veiklos plano ir ataskaitos formas, patvirtintas Lietuvos Respublikos kultūros ministro 2015 m. lapkričio 26 d. įsakymu Nr. ĮV-802 „Dėl Kultūros ministerijai pavaldžių biudžetinių įstaigų metinio veiklos plano ir ataskaitos formų patvirtinimo“.

Kultūros ministras	Mindaugas Kvietkauskas